23. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ  υπ’ αριθ. 2214/15-29-6-1993 (ΦΕΚ Α΄  111) (Άρθρ. 1 του Νόμ. 1266/82) Επιτόκια χρηματοδότησης από την Τράπεζα της Ελλάδος των πιστωτικών ιδρυμάτων καθώς και των χρεωστικών υπολοίπων τρεχούμενων λογαριασμών τους.  Αφού έλαβε υπόψη: α)το άρθρ. 1 του Νομ. 1266/82 "όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις", β)την ΠΔ/ΤΕ 2185/24.3.93 και ειδικότερα τα Κεφ. 1, παρ. 3, Κεφ. ΙΙ παρ. Δ. Και Κεφ. 111 παρ. 1, γ)τις ΠΔ/ΤΕ 1217/31.12.87 και 2137/20.10.92, δ)την από 28.1.93 (Συνεδρ.1) απόφαση του Γενικού Συμβουλίου της Τράπεζας της Ελλάδος, ε)τις τρέχουσες νομισματοπιστωτικές συνθήκες, αποφάσισε: Να καθορίσει από 16 Ιουν. 1993 τα επιτόκια των λογαριασμών της ΠΔ/ΤΕ 2185/24.3.93 ως εξής: 1.Αναπροεξόφλησης γραμματίων και συναλλαγματικών σε 21, 5% το χρόνο.  2.Χρηματοδότησης έναντι ενεχύρου τίτλων του Ελληνικού Δημοσίου σε 25,5% το χρόνο. 3.Χρεωστικών υπολοίπων στους τρεχούμενους λογαριασμούς καταθέσεων των Πιστωτικών Ιδρυμάτων στην Τράπεζα της Ελλάδος σε 29% το χρόνο. Από τις διατάξεις της Πράξης αυτής δεν προκύπτει δαπάνη σε βάρος του κρατικού προϋπολογισμού.  Βλέπε και την 2406/14-26 Φεβρ.1997 (ΦΕΚ Α΄ 23) Πράξη Διοικητή της Τράπεζας της Ελλάδος, κατωτ. αριθ. 33. Τροποποιήθηκε από την 2411/12-22 Μαΐου 1997 (ΦΕΚ Α΄ 94) πράξη του Διοικητή της Τράπεζας της Ελλάδος, κατωτ. αριθ. 33α.

[Source: greek_legal_code_raptarchis | Tokens: 1270]